**I Z V J E Š Ć E**

sa 2. redovne sjednica Općinskog vijeća Općine Kršan održane dana 15. ožujka 2017. godine, na kojoj je prisustvovalo 12 vijećnika Općinskog vijeća Općine Kršan.

Na sjednici Općinskog vijeća Općine Kršan razmatrani su odnosno doneseni sljedeći akti:

**1. Zaključak o usvajanju Izvješća o stanju sustava Civilne zaštite na području Općine Kršan za 2016. godinu**

Dana 01. kolovoza 2015. godine stupio je na snagu novi Zakon o sustavu Civilne zaštite kojim je sustav zaštite i spašavanja RH uređen kao sustav civilne zaštite. Temeljem Zakona o sustavu Civilne zaštite predstavnička tijela jedinica lokalne samouprave i područne (regionalne) samouprave razmatraju stanje sustava civilne zaštite, donose smjernice za organizaciju i razvoj sustava civilne zaštite, u proračunu osiguravaju sredstva za financiranje sustava i druge poslove utvrđene Zakonom. Općina Kršan u okviru svojih prava i obveza utvrđenih zakonom uređuje, planira, organizira i provodi zaštitu i spašavanje u sustavu civilne zaštite na svom području.

Na osnovi izvješća Službe civilne zaštite VZ Istarske županije, Vodovoda Labin d.o.o. Labin, 1 MAJ Labin d.o.o. Labin, Veterinarske ambulante Labin, Lučke uprave Rabac, Zavoda za hitnu medicinu, Ispostava Labin, Područne vatrogasne zajednice Labin -JVP Labin i DVD Kršan, GD Crveni križ Labin, Zavoda za javno zdravstvo Pula, LD“Plominska gora“ Plomin i Hrvatskih voda – VGO Rijeka sačinjeno je cjelovito godišnje izvješće.

U Zaključku izvješća utvrđeno je da Općina Kršan ima izrađenu Procjenu ugroženosti stanovništva i materijalnih dobara i Planove zaštite i spašavanja, ustrojen Stožer civilne zaštite Općine Kršan, da raspolaže s dovoljno operativnih snaga te da je stanje civilne zaštite u Općini Kršan na razini koja osigurava uspješno funkcioniranje sustava civilne zaštite kako u redovitim aktivnostima tako i u izvanrednim situacijama.

Postrojba civilne zaštite Općine Kršan ustrojena je sukladno zakonskim odredbama. Međusobna prava i obveze svih subjekata, plansko pripremanje, osposobljavanje, opremanje, uvježbavanje operativnih snaga i međusobna koordinacija u izvršavanju zadaća civilne zaštite izvršavati će se prema smjernicama za razdoblje 2016. – 2019.g.

**2. Zaključak o usvajanju Godišnjeg plana razvoja sustava Civilne zaštite Općine Kršan za 2017. godinu**

**Slijedom analize stanja sustava Civilne zaštite na području Općine Kršan za 2016.g. te Smjernica za organizaciju i razvoj sustava civilne zaštite na području Općine Kršan donosi se Godišnji plan aktivnosti za 2017. godinu za obveznike (Općinsko vijeće, načelnik, Stožer CZ, JVP Labin, DVD Kršan, Crveni križ, postrojbe CZ, Povjerenici CZ, pravne osobe koje pružaju usluge i obveza edukacije).**

**3. Zaključak o prihvaćanju Sporazuma o sufinanciranju izgradnje Opće bolnice Pula (razdoblje 2018. – 2036.g)**

Prihvaća se Sporazum o preuzimanju dijela kreditne obaveze za izgradnju i opremanje nove Opće bolnice u Puli od strane Općina i gradova Istarske županije, KLASA: 402-07/16-01/3, URBROJ: 2163/1-6/1-16-02 od 02. studenog 2016. godine te prijedlog Ugovora o sufinanciranja dijela kreditne obaveze za izgradnju u ukupnom iznosu od 1.047.594,48 u razdoblju od 2018. – 2036. godine.

**4.** **Izvješće o izvršenju Programa održavanja komunalne infrastrukture u Općini Kršan za 2016. godinu**

Ukupno planirana sredstava za ostvarenje ovog Programa planirana su za 2016. godinu u visini od 2.855.000,00 kn. I. izmjenama i dopunama Programa predviđena su sredstva povećana na iznos od 3.125.000,00 kn a II. izmjenama i dopunama Programa predviđena su sredstva ostala ista na iznosu od 3.125.000,00 kn.

U tijeku 2016. godine Program održavanja komunalne infrastrukture u Općini Kršan izvršen je u ukupnom iznosu od 2.945.532,15 kn.

**5. Izvješće o izvršenju Programa građenja objekata i uređaja komunalne infrastrukture u Općini Kršan za 2016. godinu**

Ukupno planirana sredstava za ostvarenje ovog Programa planirana su za 2016. godinu u visini od 8.490.000,00 kn. I. izmjenama i dopunama Programa predviđena su sredstva smanjena na iznos od 7.362.000,00 kn, a II. izmjenama i dopunama Programa predviđena su sredstva ponovno smanjena na iznos od 4.050.000,00 kn.

U tijeku 2016. godine Program gradnje objekata i uređaja komunalne infrastrukture u Općini Kršan ostvaren je u ukupnom iznosu od 2.654.327,26 kn.

**6. Godišnji izvještaj o izvršenju Proračuna Općine Kršan za razdoblje od 01. siječnja do 31. prosinca 2016. godine**

U razdoblju od 01.01. do 31.12.2016. godine Općina Kršan ostvarila je ukupan prihod u visini od 27.896.527,53 kuna ili 83,63% plana. U isto vrijeme rashodi i izdaci iznose 25.875.853,19 kuna ili 91,54% plana. Isto je rezultiralo Viškom prihoda nad rashodima i izdacima u visini od 2.020.674,26 kn, tako da postojeći manjak krajem godine iznosi 3.069.395,90 kn. Navedeni manjak planira se pokriti iz prihoda 2017. godine.

**7. Plan mreže Dječjih vrtića na području Općine Kršan**

Planom mreže dječjih vrtića na području Općine Kršan utvrđuju se ustanove predškolskog odgoja i obrazovanja koje obavljaju djelatnost predškolskog odgoja kao javnu službu i provode program odgoja, obrazovanja, zdravstvene zaštite, prehrane i socijalne skrbi za djecu rane i predškolske dobi. Osnivanjem Dječjeg vrtića Kockica Kršan i izgradnjom novog objekta dječjeg vrtića u naselju Kršan – Pristav, Mrežu dječjeg vrtića čini centralni objekt Dječji vrtić Kockica Kršan, Pristav 121 i Područno odjeljenje Potpićan, Kršanska 2, Potpićan.

Do osnivanja Dječjeg vrtića Kockica, Kršan i provođenja organizacijskih promjena Plan mreže dječjih vrtića Općine Kršan obavlja se putem Dječjeg vrtića Pjerina Verbanac Labin, Područnog odjeljenje Potpićan.

**OPĆINSKO VIJEĆE OPĆINE KRŠAN**

 **Općinski načelnik**

Izvješće za WEB stranicu sastavila:

 Glorija Fable

 **Valdi Runko**

Klasa:021-05/17-01/3

URBRIJ: 2144/04-05-16-10

Kršan, 16. ožujka 2017.